ΓΡΑΠΤΗ ΕΡΩΤΗΣΗ E-2445/99

υποβολή: Umberto Bossi (TDI) προς την Επιτροπή

(16 Δεκεμβρίου 1999)

Θέμα: Ιδιωτικοί οργανισμοί πιστοποίησης προϊόντων με προστατευόμενη ονομασία προέλευσης και με προστατευόμενη γεωγραφική ένδειξη

Ο κανονισμός (ΕΟΚ) 2081/92(1), σχετικά με την πιστοποίηση προϊόντων με προστατευόμενη ονομασία προέλευσης και με προστατευόμενη γεωγραφική ένδειξη, προσέφερε στην ιταλική κυβέρνηση τη δυνατότητα να επιλέξει την λύση της ανάθεσης σε ένα μόνον ιδιωτικό οργανισμό για το κάθε προϊόν που αποτελεί αντικείμενο σήμανσης. Η εν λόγω επιλογή στρέφεται κατά των θεμελιωδών δικαιωμάτων των αγροτικών παραγωγών που πληρούν τις προδιαγραφές παραγωγής, στο βαθμό που είναιποχρεωμένοι να αποδέχονται τόσο τις τιμές όσο και τα κριτήρια ανάλυσης και ελέγχου τα οποία έχει επιλέξει η εταιρία στην οποία έχει ανατεθεί η πιστοποίηση. Έχουν εξάλλου αναφερθεί περιπτώσεις όπου ο ιδιωτικός οργανισμός, σε συνεννόηση με τον όμιλο εταιριών για την τήρηση των προδιαγραφών, επέλεξε όρους ελέγχου αισθητά διαφορετικούς από τους κανόνες που περιέχονται στις επίσημες προδιαγραφές που έχουν κατατεθεί στην Επιτροπή. Μπορεί, ως εκ τούτου, να αναφέρει η Επιτροπή:

1. Ποιοι είναι οι αρμόδιοι θεσμικοί φορείς οι επιφορτισμένοι με την επίβλεψη των ελέγχων που πραγματοποιούν οι ιδιωτικοί οργανισμοί όσον αφορά τις προδιαγραφές παραγωγής;

2. Εάν δεν θεωρεί σκόπιμο να αφήσει στην ελεύθερη αγορά την επιλογή των ιδιωτικών εταιριών πιστοποίησης, ώστε οι παραγωγοί, μεμονωμένοι ή συνεταιρισμένοι να μπορούν να αναζητούν άμεσα τις καλύτερες οικονομικές και τεχνολογικές προϋποθέσεις για την πιστοποίηση των προϊόντων τους;

3. Εάν η επιλογή ενός μόνον οργανισμού ανά προϊόν δεν μπορεί να προκαλέσει σοβαρές ζημίες στις παραγωγικές επιχειρήσεις προϊόντων με προστατευόμενη ονομασία προέλευσης και με προστατευόμενη γεωγραφική ένδειξη, οι οποίες είναιποχρεωμένες να αποδέχονται οικονομικές ρήτρες και δεσμεύσεις χωρίς να διαθέτουν καμία δυνατότητα επιλογής και χωρίς ναπάρχουν ακριβείς κανόνες σε θέματα καθορισμού των τιμών και προσδιορισμού των διαδικασιών πιστοποίησης που σήμερα εναπόκεινται απολύτως στη διακριτική ευχέρεια της επιφορτισμένης με το έργο αυτό ιδιωτικής εταιρίας;

(1) ΕΕ L 208 της 24.7.1992, σελ. 1.

Απάντηση του κ. Fischler εξ ονόματος της Επιτροπής

(11 Ιανουαρίου 2000)

Μετά απ όσα έχουν ήδη εκτεθεί στις απαντήσεις στις γραπτές ερωτήσεις P-1845/99(1) και P-2334/99(2) του Αξιότιμου Μέλους του Κοινοβουλίου η Επιτροπή επιβεβαιώνει ότι ο κανονισμός (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωγραφικών προϊόντων και των τροφίμων(3) προβλέπει ότι «η δομή ελέγχου μπορεί να περιλαμβάνει μία ή περισσότερες οριζόμενεςπηρεσίες ελέγχου ή/και ιδιωτικούς οργανισμούς εγκεκριμένους για το σκοπό αυτό από το κράτος μέλος».

Το κράτος μέλος στο οποίο βρίσκεται η προστατευμένη ονομασία προέλευσης (ΠΟΠ) ή η προστατευμένη γεωγραφική ένδειξη (ΠΓΕ) έχει το δικαίωμα να αποφασίσει ποιά μπορεί να είναι η σύνθεση και ο αριθμός των δομών ελέγχου.

Επιπλέον, το άρθρο 10 παράγραφος 4 του προαναφερθέντος κανονισμού προβλέπει ότι όταν οιπηρεσίες ελέγχου διαπιστώνουν ότι ένα γεωργικό προϊόν ή ένα τρόφιμο που φέρει προστατευόμενη ονομασία προέλευσης του κράτους μέλους δεν ανταποκρίνεται στις απαιτήσεις των προδιαγραφών, λαμβάνουν τα κατάλληλα μέτρα για να διασφαλίσουν την τήρηση του παρόντος κανονισμού. Ενημερώνουν το κράτος μέλος για τα μέτρα που έλαβαν κατά τη διενέργεια των ελέγχων τους.

Σε οποιαδήποτε περίπτωση, οι συγκεκριμένοι παραγωγοί πρέπει να προσφύγουν στη δομή ελέγχου που προβλέπεται στη συγγραφήποχρεώσεων.

Όσον αφορά τους οργανισμούς, το προαναφερθέν άρθρο προβλέπει ότι πρέπει να πληρούν τις προϋποθέσεις που ορίζονται στο πρότυπο EN 45011 (Γενικά κριτήρια για τους οργανισμούς πιστοποίησης), που τροποποιήθηκε στις 18 Φεβρουαρίου 1998.

Εναπόκειται στα κράτη μέλη να επαληθεύσουν ότι οι επιλεγέντες οργανισμοί ελέγχου πληρούν τις προϋποθέσεις που έχουν οριστεί από το πρότυπο αυτό.

(1) βλέπε σελίδα 27.

(2) βλέπε σελίδα 105.

(3) ΕΕ L 208 της 24.7.1992.